1950 m. stipresnis pulsas 


Per paskutinius kelis metus, sąjungiečių užsimojimas pritraukti orga- 
nizacijon daugiau jaunų, čia gimusių moterų ir merginų turėjo džiugi- 
nančių rezultatų. Nauji vardai pasirodė „Moterų Dirvos“ puslapiuose; 
naujos jėgos pagyvino susilpnėjusią veiklą kuopose, apskrityje ir Centre. 
Naujos pažiūros išjudino organizacinę veiklą ir iškėlė ją iš tylos prie- 
blandos į šviečiančią aušrą. 

Sąjungiečių kvietimą dirbti Dievui ir Tėvynei priėmė ir tremtinės, 
papildant sąjungiečių eiles. 

Somerville, Mass., 1950 m. įsteigta nauja kuopa — Nr. 4 — iš 22-jų 
narių. 


DVIDEŠIMT KETVIRTAS SEIMAS 


„Seimas yra organizacijos širdis, gyvumo davinys, tad reikia prie jo 
rengtis išmintingai... Jei gerai prisirengsim, atsivešim į seimą kuopų 
troškimus bei reikalavimus, organizacijos labui gerus pasiūlymus ir seime 
dirbsim vieningai, kursime ateitį mūsų sąjungai. Kaip seimas yra organiza- 
cijos širdis, taip įnešimai yra arterijos, kuriomis teka organizacijos krau- 
jas...“ Panašiai rašė seimo rengimo komisijos narė Genovaitė Kaneb, 
raginant sąjungietes gerai pasiruošus gausiai dalyvauti seime, kurį pakvie- 
tė 5-ta kuopa Worcester, Mass., pas Nekalto Prasidėjimo seseles, Putnam, 
Conn., 1951 m. rugpiūčio 20-23 dienomis. Seimo rengimo komisiją daugu- 
moj sudarė jaunos, čia gimusios veikėjos, bet joje priskaitė ir kelias pio- 
nieres, kad užtikrinus atstovių visokeriopą pasitenkinimą. 

Seimo prezidiumas: pirm. Matilda Pauliukonienė (Mass.); vicepirm. 
Albina Poškienė (Ill); lietuvių kalbos sekr. Donna Kamm (IL); anglų 
kalbos sekr. Antonia Wackell (Mass.). 


ALRK MOTERŲ SAJUNGOS 
CENTRO VALDYBA 1951-1953 


Sėdi, iš k. į d.: M. Vaičiūnienė, 
rašt; Julia Mack, pirm.; Anto- 
nia Wackell, I vicepirm.; Elena 
Statkienė, ižd. Stovi: M. Že- 
maitienė, iždo globėja; J. Se- 
pavičienė, iždo globėja; M. Wat- 
kins, II vicepirm.; M. Pauliu- 
konienė, Mot. Dirvos redaktorė. 

Seimas buvo tvarkingai ir pavyzdingai pravestas. Šių naujų jėgų pasi- 
ruošimas aiškiai nustatė gaires ateities seimams. 

Į Centro valdybą išrinkti: Dvasios vadas kun, P. Juškaitis (Mass.), 
pirm. — Julė Mack (Mass.), I vicepirm. — Antonia Wackell (Mass.), II 
vicepirm. — Marcelė Watkins (Mass.), sekretorė — Marijona Vaičiūnienė 
(1L), ižd. — Elena Statkienė (Ill), iždo globėjos — Marijona Žemaitienė 
(Mass.) ir J. Sepavičienė (Mass). 

Direktorės: Conn. — V. Petraitienė, Ill. — A. Stašaitienė, Mass., Maine 
ir N.H. — T. Mažeikienė, Mich. — O. Kasevičiūtė, N.Y. ir N.J. — S. Straz- 
dienė, Ohio — O. Stepulionienė, Pa. — J. Tamanauskienė. 

Literatinė komisija: A. Poškienė, D. Kamm ir A. Kumstytė. 

Skundų komisija: A. Šatkienė, M. Srupšienė ir A. Sidabrienė. 

Įnešimų komisija: V. Galnaitė, S. Sakalienė ir S. Bartkaitė. 

Finansų komisija: V. Liutkienė, T. Mažeikienė, R. Mončiūnienė, A. 
Poškienė ir A. Sidabrienė. 

Atstovės į A.L.R.K. Federacija: V. Liutkienė ir D. Kamm. 

Daktaras-kvotėjas: Dr. S. Biiežis. 

Legalis Patarėjas: Adv. Konstant J. Savickus. 

Pirmą kartą virš 25 metų bėgyje įvyko pasikeitimas „Moterų Dirvos“ 
redagavime. Šiom pareigom išrinkta worcesterietė Matilda Pauliukonienė. 


Veikimo Gairės 


Centro Valdybos narių veikla 1952-1953 metais buvo gan įvairi. Cent- 
ro pirmininkei Julei Mack pirmiausiai teko paruošti naują Konstituciją, 
gilintis finansiniuose reikaluose ir sustiprinti biudžetą, kuris įneštų daugiau 
pinigų lėšų fondan. Šiame reikale daug padėjo finansų komisija ir jos pir- 
mininkė Veronika Liutkienė. 

Šioji Centro Valdyba ypatingai buvo judri. Gilinosi į visas organiza- 
cijos fazes: paruošė naujus punktus Čarteriui, įstatams ir konstitucijai, 
tuomi sumažino dideles išlaidas; asmeniškai ir laiškais kreipėsi į lietuves 
moteris visose pasaulio dalyse, kad plėstų Moterų Sąjungos veiklą; ruošė 
konferencijas. Konferencijų rengimo pirm. paskirta G. Kaneb dėjo pastan- 
gas pagyvinti veiklą susilpnėjusiose kuopose ir suorganizuoti naujas kuopas. 

Sąjungietės liūdėjo netekusios prielankaus patarėjo, bendradarbio ir 
Moterų Sąjungos himno autoriaus Prel. Kazimiero Urbonavičiaus, kuris 
mirė 1952 m. kovo 5 d. So. Bostone, Mass. 


DVIDEŠIMT PENKTAS SEIMAS 

Moterų Sąjungos 25-tas seimas įvyko 1953 m., rugpiūčio 17-20 dieno- 
mis, Šv. Antano parapijos svetainėje, Cicero, Ill. Seimą kvietė ir jį globojo 
48-toji kuopa. 

1953 m. rugpiūčio 16 d., Centro rūpesčiu buvo suruošta konferencija 
Marijos Aukštesnioje mokykloje visoms apylinkės lietuvėms. Įdomias pa- 
skaitas skaitė sąjungietės Juzė Daužvardienė ir Magdelena Galdikienė. 

Šis jubiliejinis seimas pradėtas šv. Mišių auka, kurią aukojo J.E. 
Vysk. V. Brizgys. Pamokslo metu dalyvėms priminė, kad „moteris yra šei- 


